10

sem ungt fólk tekur þátt í að velja, semja og útsetja. Horft verður fram á veginn, til næstu 100 ára, með sögu síðustu aldar í farteskinu. Hátíðin verður sett við Stjórnarráðshúsið þar sem mannlíf og samfélag verða í brenni- depli en líka náttúra og umhverfi. Sjónum verður beint að íslenskri tungu en einnig varpað ljósi á þær breytingar sem eru að verða á samsetningu þjóðarinnar, sem er af fjölbreyttum uppruna, á margbreytilegum aldri, með ólíka getu, af öllum kynjum og talar 100 tungumál. Lögð verður áhersla á að gera dagskráratriðin aðgengileg fyrir alla gegnum útvarp, sjónvarp og streymi á vef. Í lok dags verður flutt hátíðardagskrá í Eld- borg, Hörpu, í beinni sjónvarpsútsendingu RÚV. Í aprílbyrjun 2018 auglýstu Ríkiskaup eftir tillögum í samkeppni annars vegar um hönnun og útlit 1200 fermetra viðbyggingar við gamla Stjórnarráðshúsið og hins vegar um skipulag Stjórnarráðsreits, sem afmarkast af Ingólfsstræti, Skúlagötu, Klapparstíg og Lindargötu. Skilafrestur til að senda inn tillögur vegna viðbyggingar við Stjórnarráðshúsið var 25. september 2018 og bárust 30 tillögur. Skilafrestur vegna skipulags Stjórnarráðsreits var 18. september 2018 og bárust 8 tillögur. Sérstök dómnefnd skipuð í samstarfi við Arkitektafélag Íslands vinnur að því að velja verðlaunatillögur og er reiknað með því að niðurstöður samkeppnanna verði kynntar í Safnahúsinu við Hverfisgötu 3. desember 2018. Um leið verður opnuð sýning á öllum tillögum sem bárust í samkeppnirnar og verður hún opin til 31. desember 2018.

- d. Fela undirbúningsnefnd að:
- 1. Láta taka saman rit um aðdraganda sambandslaganna, efni laganna og framkvæmd þeirra, svo og rit um inntak fullveldisréttar er Ísland öðlaðist að þjóðarétti árið 1918. (Ábyrgðaraðili: Alþingi.)
- Gunnar Þór Bjarnason sagnfræðingur vinnur nú að ritun bókar um aðdraganda sambandslaganna, efni þeirra og framkvæmd. Þá mun rit um inntak fullveldisréttar innihalda 10 fræðigreinar umþaðefni. Sögufélag annast umsýslu og útgáfu bókanna samkvæmt samningi þar um og í samræmi við greinargerð með ályktuninni. Útgáfudagur er 8. nóvember 2018.
- 2. Stofna til sýningar í samvinnu við Árnastofnun á helstu handritum safnsins til að minna á grundvöll íslenskrar menningar og forsendur sjálfstæðis og fullveldis þjóð- arinnar. (Ábyrgðaraðili: Alþingi.)
- Sýningin Lífsblómið - Fullveldi Íslands í 100 ár var opnuð í Listasafni Íslands 17. júlí sl. Sýningin er unnin í samstarfi við Árnastofnun, Þjóðskjalasafn Íslands og Listasafn Íslands Lífsblómið fjallar um fullveldi Íslands, forsendur þess og megin- . þætti í sjálfstæðisbaráttu og sjálfsmynd Íslendinga frá árinu 1918 og til dagsins í dag. Á sýningunni eru sýnd í fyrsta skipti á Íslandi tvö af helstu miðaldahandritum Íslendinga, sem fengin eru að láni frá Danmörku, Reykjabók Njálu og Ormsbók Snorra-Eddu. Auk þess eru á sýningunni handrit úr safnaeign Árnastofnunar og skjöl frá Þjóðskjalasafni Íslands svo sem manntalið frá 1703 sem er líklega elsta manntal í heimi, sem enn er varðveitt, þar sem getið er allra þegna heillar þjóðar með nafni, aldri og stöðu. Myndlistin ljær síðan umræðunni um ýmis átakamál á fullveldistímanum rödd og ýmsar sögulegar heimildir veita okkur aðgang að hugsun og lífi þeirra sem horfin eru á braut. Sýningin stendur til 16. desember nk.